Øvelse 1: Hvad er rådgivning?  
Drejebog til facilitator.  
  
Formål med øvelsen: Øvelsen giver rådgiverne en fælles forståelse af, hvad rådgivning er og ikke er i netop jeres rådgivningstilbud.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 10 min. | **Introduktion til øvelsen:**  Fortæl rådgiverne, at formålet med øvelsen er at skabe en fælles forståelse af, hvad rådgivning betyder hos jer. Træk på eksemplerne fra grundbogen (s. 26).  Forklar, at man som rådgiver kan komme i situationer, hvor man komme ud i grænseområdet i forhold til, hvad der er ens opgave. Det kan f.eks., hvis man får lyst til at ”fikse” problemet for brugeren eller, at brugeren efterspørger en ydelse, som måske ligger uden for det, I kan eller skal tilbyde i rådgivningen. Derfor er det vigtigt, at rådgiverne føler sig trygge ved, hvor grænsen går for, hvad rådgivning er og ikke er hos jer – også selvom det kan være svært at tegne grænsen helt entydigt op.  Fortæl, at du nu vil afspille en film, hvor en anden rådgivning (Dansk Stalking Center) forklarer, hvordan de definerer rådgivning hos dem. De giver også eksempler på, hvordan de afgrænser rådgivernes opgave. Filmen skal tjene som udgangspunkt for det gruppearbejde, rådgiverne skal lave efterfølgende. Her skal de tale om, hvor grænsen går hos jer, og hvornår I oplever, at det kan være svært at sætte den. |  |
|  | 10 min. | **Afspilning af filmen ”Hvad er rådgivning?”:** Bed rådgiverne tage noter til, hvordan rådgivningsopgaven bliver beskrevet og afgrænset i filmen, så de kan huske pointerne, når de kommer ud i grupperne efterfølgende.  Filmen tager ca. 3 min. Filmen ligger på YouTube, og det er derfor nødvendigt at acceptere cookies fra RådgivningsDanmarks hjemmeside for kunne afspille den. | Sæt en fremviser op, som kan afspille filmen fra nettet. |
|  | 25 min. | **Gruppearbejde om beskrivelse og afgrænsning af rådgivernes opgave:** Inddel deltagerne i grupper af ca. fire.  Forklar, at alle deltagere får et handout med spørgsmål med ud i gruppen, og at de får 20 minutter til at diskutere spørgsmålene på arket. De får også en lille bunke kort med. På kortene står forskellige ord, som måske kan give dem inspiration i deres samtale. De kan også selv tilføje nye ord, som de mener er relevante i beskrivelsen eller afgrænsningen af rådgiveropgaven hos jer. | Print handouts til alle deltagere.  Print og klip de små ordkort ud. Der skal være et ark (alle kort) til hver gruppe. Sørg for at rådgiverne har kuglepenne med til at tilføje ekstra ord med. |
|  | 30 min. | **Opsamling i plenum:** Saml deltagerne i plenum igen og bed dem komme med deres input til spørgsmålene, som du har skrevet på en tavle eller flipover. Få rådgiverne til at udfolde og forklare, hvad de mener, hvis de kun nævner ord fra kortene – bed dem gerne om at eksemplificere med erfaringer fra deres praksis:   * Hvad er rådgivning hos os, og hvordan kan vi afgrænse det fra andre discipliner? * Hvornår er det svært at sætte grænsen, og hvad gør vi så? | Skriv spørgsmålene på tavle eller flipover, så alle kan se dem. |